**Vihreä eduskuntaryhmä LAUSUNTO 17.8.2016**

**Oikeusministeriö**

**PL 25**

**00023 VALTIONEUVOSTO**

**Lausunto: luonnos hallituksen esitykseksi eduskunnalle lahjontaa koskevaan Euroopan neuvoston rikosoikeudelliseen yleissopimukseen tehdyn varauman peruuttamisen hyväksymisestä ja laiksi rikoslain muuttamisesta siltä osin, kun kysymys on nk. vaikutusvallan väärinkäytön kriminalisoinnista**

Kiitämme oikeusministeriötä mahdollisuudesta lausua asiassa, ja lausumme seuraavaa:

Vihreä eduskuntaryhmä kannattaa vaikutusvallan väärinkäytöksen kriminalisoinnilla tavoiteltua julkisen hallinnon päätöksentekoprosessin läpinäkyvyyden ja puolueettomuuden lisäämistä sekä korruption torjunnan tehostamista. Näin ollen kannatamme varauman peruuttamista.

Eduskunta esitti HE:hen 79/2010 vp antamassaan vastauksessa ponsilausuman, jonka mukaan se edellyttää, että hallitus ryhtyy kiireellisesti valmistelemaan lainsäädäntöehdotuksen vaikutusvallan väärinkäytön kriminalisoimiseksi.

Muutostarpeita Suomen osalta on tuotu esiin myös kansainvälisissä korruptiontorjuntaelimissä.

Lakiteknisesti tulee kiinnittää erityistä huomiota kriminalisoinnin tarkkarajaisuuteen.

Yksityiskohtaisemmin tulemme ottamaan asiaan kantaa, kun sitä koskeva hallituksen esitys annetaan eduskuntaan.

Kalajoella 17.8.2016

**Outi Alanko-Kahiluoto**
Eduskuntaryhmän puheenjohtaja
Vihreä eduskuntaryhmä